Сенненская партызанская брыгада

Сенненская партызанская брыгада — партызанская брыгада, створаная ў кастрычніку 1942 года ў выніку падзелу партызанскай брыгады М. П. Гудкова. Дзейнічала на акупіраванай тэрыторыі Сенненскага, Чашніцкага і Лепельскага раёнаў. У верасні 1943 года з брыгады была вылучана група (60 партызан) для арганізацыі Багушэўскай партызанскай брыгады. 26 чэрвеня 1944 года брыгада (1939 партызан; 13 атрадаў) злучылася з Чырвонай Арміяй.

 Склад 
 атрад В. А. Захарчанкіпачаў стварацца ўвосень 1941;
 атрад імя Сувораваствораны ў маі 1942;
 атрад імя Хаіркізаваатраду нададзена імя памочніка камандзіра брыгады К. А. Хаіркізава, які загінуў у чэрвені 1943;
 атрад імя Чапаева;
 атрад А. М. Захарава;
 6-ы атрад;
 атрад «За Радзіму»;
 атрад імя Аляксандра Неўскага;
 атрад «Смерць фашызму»;
 атрад П. Ф. Гарбачова;
 атрад імя Багдана Хмяльніцкага;
 атрад імя Кутузава;
 разведвальны атрад.

 Камандаванне 
 Камандзір 
 В. С. Лявонаў;

 Камісары 
 П. В. Сырцаў;
 М. Ц. Любімцаў

 Начальнікі штаба 
 В. Дз. Сыценка;
 І. К. Пашчанка;
 Я. З. Шарахоўскі

 Гісторыя 
Партызаны праводзілі дыверсіі на камунікацыях. У «рэйкавай вайне» на чыгунках Орша — Віцебск, Орша — Лепель падарвалі і папсавалі больш за 1 тысячу рэек. У снежні 1942 года разбілі нямецкія гарнізоны ў вёсцы Чарэя, у верасні — кастрычніку 1943 — у вёсках Граеўшчына, Слідцы, Закур’е, Прыдвор’е, Лукомль Чашніцкага раёна, удзельнічалі ў Лепельскай аперацыі, Лепельскім баі. У снежні 1943 — сакавіку 1944 вялі баі каля вёскі Новая Беліца Сенненскага раёна. У студзені — лютым 1944 года разбілі нямецкія гарнізоны ў вёсках Ходцы, Ладзікава, Ладынец, Крыльцова Сенненскага раёна. У час карнай экспедыцыі супраць партызан Полацка-Лепельскай зоны ў маі 1944 года разбілі нямецкія гарнізоны ў вёсках Залессе, Матырына Лепельскага раёна, у чэрвені прарвалі блакаду на шашы Лепель — Барысаў і Халопенічы — Бягомль.

 Памяць 
У 1975 годзе ў гонар брыгады ў вёсцы Антаполле Чашніцкага раёна была ўстаноўлена мемарыяльная дошка, у 1975 годзе ў вёсцы Чарэя Чашніцкага раёна — мемарыяльная дошка, у 1968 годзе каля вёскі Крайцы Лепельскага раёна — мемарыяльны знак.

 Літаратура 


Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1942 годзе
Катэгорыя:Зніклі ў 1944 годзе